laion/Wikipedia-Exotic huggingface dataset:
פינחס בן שמואל מכפר חבתא

פינחס בן שמואל מכפר חבתא (או "חפתא", או Aphthia) היה הכהן הגדול האחרון שכיהן בבית המקדש השני לפני חורבנו. מסופר כי פינחס היה איכר עני ובור, וכי לאחר פרוץ המרד הגדול בשנת 67 מינו אותו הקנאים למשרת הכהן הגדול על פי גורל, במקומו של הכהן הגדול מתתיהו בן תאופילוס. כך מספר יוסף בן מתתיהו: "וערבו את לבם לבחור את הכהנים הגדולים על פי הגורל, אף כי משפט הירושה היה רק למשפחות הכהנים הגדולים, כאשר אמרנו. הם סמכו את המעשה הרע הזה על חוק עתיק, באמרם כי גם לפנים נבחרו הכהנים הגדולים על פי הגורל. ובאמת חשבו לבטל בזאת את המנהג ולתפוש להם את השלטון, בהקימם בידם את המשרה העליונה. על כן קראו לאחת ממשמרות הכהונה הגדולה ושמה יכין ובחרו להם כהן גדול בגורל. ובמקרה זכה בזה בגורל - ובזה נראה את כל גודל רשעתם - איש אחד ושמו פינחס בן שמואל מכפר-חפתא, אשר לא יצא מהכהנים הגדולים וגם לא הבין מה היא הכהונה הגדולה, כי היה איכר עובד אדמה. אולם הם סחבו אותו בעל כרחו מן השדה, וכמעשה המשחקים בבית החזיון קשטו אותו במסכה זרה והלבישו אותו את בגדי הקדש ולמדו אותו את בגדי עבודתו לעת מצוא" — מלחמת היהודים, ספר ד', פרק ג', ז-ח, על פי תרגום י"נ שמחוני יש סוברים כי הוא היה מבני משמרת יקים והגרסה במלחמות צריכה להיות "יקים" ולא "יכין". התוספתא מתייחסת למעשה מהיבט אחר. על פי ההלכה על הכהן הגדול להיות עשיר מכל אחיו הכהנים, ובמידה ואיננו עשיר, על הכהנים להעשירו קודם למינויו. פינחס איש חבתא היה עני, ואחיו הכהנים העשירוהו: "אמרו עליו על פינחס איש חבתה שעלה גורלו להיות כהן גדול, והלכו אחריו גזברין ואמרכלין ומצאוהו כשהוא חוצב ומלאו אחריו את המחצב דינרי זהב" — תוספתא מסכת יומא, פרק א', הלכה ו' אך בדור שלאחר החורבן נמצאו מערערים על המעשה, שכיכול התמנה אדם פשוט, עני, וחסר יחוס לתפקיד הכהונה הגדולה. וכך התווכח רבי חנניא, בנו של הנשיא רבן גמליאל עם המספר בתוספתא, בטענה שהסיפור איננו מדויק, וכי פינחס היה ממשפחת הנשיא: "אמר רבי חנניא בן גמליאל: לא סתת היה! והלא חתנינו היה, ומצאוהו כשהוא חורש, כמה שנאמר באלישע: (מלכים א', י"ט, י"ט) "והוא חרש, שנים עשר צמדים לפניו, והוא בשנים העשר"." — תוספתא שם מינויו של פינחס קומם את מרבית תושבי העיר ובראשם חנן בן חנן, שהיה בעבר הכהן הגדול בעצמו. בעוד הקנאים מסתגרים בהר הבית הקהיל חנן, ביחד עם מנהיגי הציבור היהודי ובראשם רבן שמעון בן גמליאל הזקן, את העם, ודרש את סילוק הקנאים מהעיר. במקום פרצה מהומה, והקנאים התבצרו בהר הבית והזעיקו את בעלי בריתם האדומים. כעשרים אלף אדומים עלו אל העיר וחברו לקנאים. בטבח שערכו במתונים נרצחו למעלה משנים עשר אלף איש, ובראשם הכהן הגדול חנן בן חנן. מעשה זה היה נקודת המפנה בתולדות המרד הגדול, בה ניצחו הקנאים את המתונים ששאפו לשלום עם הרומאים. סופו של פינחס בן שמואל אינו ידוע, ומשערים כי נספה במהלך המלחמה או החורבן. דפנה ברץ, "פנחס איש חבתה", בתוך בין יוספוס לחז"ל, כרך ב: אגדות החורבן, טל אילן, ורד נעם; בשיתוף מאיר בן שחר, דפנה ברץ ויעל פיש, הוצאת יד יצחק בן צבי, ירושלים 2017, עמ' 665–672. "חפתא", כך הוא הכתיב לפי תרגום שמחוני, כנראה בהתאמה ללשון התוספתא בהמשך. בתרגום ליזה אולמן הועתק "אפתיה", על פי הכתיב הלטיני Aphthia.
מיתוג ריח

מיתוג ריח (ידוע גם כמיתוג ריחני) הוא השימוש בריח על מנת לחזק את זהות ואהדת המותג. מיתוג ריח הופך במהירות לכלי להעברת תחושות וזיכרונות נעימים לצרכנים, תוך חיזוק משמעותי של זיכרון המותג. יכולות אלו מושגות בעיקר בגלל תכונת "זיכרון הריח" החזקה של בני האדם, ובגלל היות הריח חוש אינסטינקטיבי המפעיל רגשות חזקים. לוגו הריח הוא אחד הכלים המשמשים למיתוג ריח. לוגו ריח (הידוע גם כ"חתימת ריח מותגית") הוא ניחוח ייחודי הנבנה עבור כל מותג באופן ספציפי. תהליך בניית לוגו הריח מצריך הבנה עמוקה בהשפעות הסביבה על התנהגות צרכנית, שכן בחירת ניחוח שאינו מתאים למותג ולמסריו עלול לא להשיג את המטרות, ואפילו לגרום לדחייה רגשית. בבחירת הניחוח המתאים נלקחים בחשבון מרכיבים רבים ביניהם ערכי הליבה של המותג, מסריו ארוכי הטווח, ניתוח דמוגרפי של קהל היעד ועוד. לוגו ריח אפקטיבי בנוי בצורה כזו שיישאר חקוק בזיכרון הצרכנים כסימן היכר נוסף של המותג. לוגו הריח צריך להוביל לתחושת אהדה וחיבה למותג, שכן ניחוח הנתפס כנעים מייצר תחושות נעימות. רתימת התחושות הנעימות הללו למותג עצמו, הן חלק ממטרות היסוד של מיתוג הריח. לוגו ריח- תרגום מסרי המותג, ערכיו, האג'נדה החברתית שלו וכדומה לכדי ניחוח. חתימת ריח- "שינוי" ואדפטציה של לוגו הריח על מנת שיתיאמו למוצרים שונים מבחינה כימית, תקנים בינלאומיים ועל מנת שיריחו בצורה שונה אך עדיין יכילו את "ריחות הבסיס" של המותג. לא סתם לקוחות אומרות " זה מריח שנל" שכן מותגים כמו שנל ועוד דואגים להכניס אלמנטים ספציפיים למוצרי הקוסמטיקה והבישום שלהם. בשנים האחרונות, בד בבד עם ההתקדמות הטכנולוגית, פותחו דרכים רבות ומגוונות להפצת לוגו הריח. למעשה, כיום ניתן להפיץ את לוגו הריח בכל מקום בו קיימת נוכחות מותגית: בחלל הקמעונאי, בהפקות דפוס, בפרסום בסוגי מדיה רבים, באירועי קידום מכירות, חסות וכיוצא בזה. חוש הריח אייל מרקוס, הסניף המרכזי, באתר ynet, 24 במאי 2007
אפקט פאראדיי

אפקט פאראדיי הוא תופעה דומה לפעילות אופטית, המתרחשת בחומרים שאינם פעילים אופטית תחת הפעלת שדה מגנטי. קרוי על שם מייקל פאראדיי, שגילה את התופעה ב-1845. האפקט קשור לאפקט זימן, לפיו כאשר מעבירים אור דרך חומר ישנן מספר תדירויות תהודה שבהן מתרחשת בליעה (עירור של גל בתוך החומר), כאשר מפעילים שדה מגנטי נוצרות עבור כל תדירות כזו שתי תדירויות קרובות נוספות המובדלות מהתדירות המקורית ב +-dV, כאשר v-dv היא תדירות רזוננס עבור גלים בקיטוב מעגלי שמאלי ו-v+dv היא התדירות עבור גלים בקיטוב מעגלי ימני. עוד מסתבר כי מקדמי השבירה של החומר שונים עבור שתי תדירויות הרזוננס החדשות וכתוצאה מכך הגלים נעים במהירויות שונות ונוצר הפרש מופע בין שני הקיטובים המעגליים, היוצר סיבוב של מישור הקיטוב. זווית הסיבוב של מישור הקיטוב נתונה על ידי: θ = B ⋅ V ⋅ l {\displaystyle \theta =B\cdot V\cdot l} כאשר: l עובי החומר, B השדה המגנטי, ו-V קבוע ורדה. ניתן לראות שבאפקט פאראדיי הזווית תלויה ליניארית בעוצמת השדה, כלומר בהפרשים בין רמות האנרגיה הנוצרות, וכן במרחק שעובר האור בתוך החומר. יישום חשוב לאפקט זה הוא בבניית מבדדים אופטיים (איזולטורים), החוסמים החזרות לכיוון מקור האור, הודות לכך שסיבוב מישור הקיטוב במעבר כפול (הלוך ושוב) דרך מסובב פאראדיי אינו מתבטל אלא נצבר פעמיים. מדיה וקבצים בנושא אפקט פאראדיי בוויקישיתוף אפקט פאראדיי, באתר אנציקלופדיה בריטניקה (באנגלית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
דרוויש

דרוויש (מפרסית: درویش), הוא מושג המתייחס לאיש דת מוסלמי, לעיתים קרובות סופי, החי חיי התמסרות לדת ולהגות, לעיתים תוך כדי סגפנות, ודרווישים רבים חיים חיי עוני וקבצנות מבחירה. עם זאת, יש בהם העוסקים במקצועות שונים, למשל הקאדיריתים במצרים עוסקים בדיג. קיימות אגודות דרווישים רבות המייחסות את תאריך יסודן לראשיתו של האסלאם, ואת מייסדיהם למנהיגים מוסלמים היסטוריים כגון הח'ליפים הראשידון אבו בכר ועלי בן אבי טאלב. חברי אגודות אלו חיים בדרך כלל בתנאי נזירות. הריקוד המסתובב, המנהג הידוע של המסדר המוולוי (אנ') ("הדרווישים המחוללים") מטורקיה הוא אחת הדרכים לתרגל זיכר, שהוא תרגול נפשי סופי. מטרתו היא לחוש התרוממות רוח וחיבור עם התווחיד (אנ') (כיום טקס זה מבוצע בעיקר כמקור משיכה לתיירים[דרוש מקור]). ישנן כתות דרווישים הפוצעות עצמן בסכינים, ברזל מלובן או על ידי בליעת גחלים לוהטות, כדי ליצור, לפי אמונתן, קשר עם האלוהות[דרוש מקור]. כתות שוליות פחות קוראות בקוראן, מכות בתופים או רוקדות במרץ יחדיו למטרות דומות. ג'לאל א-דין רומי#המסדר המוולוי – 'הדרווישים המחוללים' מחול הדרוויש (בית לאומניות בדרך הגוף) יצחק ויסמן, "הדרוישים הסוטים, הסופיות והאורתודוקסיה המוסלמית (אורכב 15.10.2013 בארכיון Wayback Machine)", ג'מאעה ט"ז (תשס"ח), עמ' 85-98 דרוויש, באתר אנציקלופדיה בריטניקה (באנגלית) דרוישים, דף שער בספרייה הלאומית אלי שילר, עדות ומיעוטים בעיר העתיקה, ירושלים: הוצאת אריאל, עמ' 89 ראו "הדרוישים המחוללים מקוניה" באתר מסע אחר
פאולה הקדושה

פאולה הקדושה (בלטינית: Sancta Paula‏; 347–404) הייתה גבירה עשירה מראש המעמד הסנטורי הרומי בתחילת ימי האימפריה הביזנטית. לאחר שהתאלמנה החלה ללמוד את כתבי הקודש של הנצרות והלכה אחר הירונימוס לארץ הקודש (בשלהי 385), מסע שבסופו התיישבה במנזר שהקימה בבית לחם עד יום מותה. מסעה של פאולה מתואר באיגרת 108 של הירונימוס, המופנית לאוסטוכיום (Eustochium), בִתה של פאולה, לאחר מות אימהּ, מעין הספד של הירונימוס על ידידתו המנוחה, בו מתוארת אישה שוויתרה על עושרה וכבודה למען האל. על פי המתואר באיגרת, למסעה היה ערך דידקטי וביקוריה במקומות הקדושים העלו בה חוויות מיסטיות עד כדי השתתפות במאורעות המתוארים באוונגליונים. אורה לימור, מסעות ארץ הקודש, יד יצחק בן צבי, ירושלים, 1998. (מכיל את איגרתו של הירונימוס). אורה לימור, אלחנן ריינר (עורכים), עלייה לרגל - יהודים, נוצריים, מוסלמים, הוצאת האוניברסיטה הפתוחה, רעננה, 2006. מדיה וקבצים בנושא פאולה הקדושה בוויקישיתוף הירונימוס על 'עלייתה לרגל של פאולה הקדושה', תרגום לאנגלית בהוצאת החברה לכתבי עולי הרגל לארץ ישראל, לונדון, 1887; הקדמה והערות של צ'ארלס ויליאם וילסון ביקורה של פאולה במערת המכפלה
ממשלת אחדות לאומית

ממשלת אחדות לאומית (באנגלית National unity government) היא ממשלה המתבססת על קואליציה רחבה, שבה חברות מפלגות יריבות. האופוזיציה לממשלה כזאת היא בדרך-כלל קטנה ביותר. הכינוי נקבע לראשונה בבריטניה, כשהוקמה ממשלת אחדות לאומית על ידי צ'רצ'יל במהלך מלחמת העולם השנייה (מאי 1940). הביטוי המנוגד ל"ממשלת אחדות לאומית" הוא ממשלה צרה. הסיבות להקמת ממשלת אחדות לאומית עשויות להיות: מצב חירום, כגון מלחמה, אסון טבע או משבר כלכלי, שאינו מאפשר ניהול רגיל של יחסי ממשלה-אופוזיציה בפרלמנט. מצב של תיקו בין גושי המפלגות העיקריים בפרלמנט, כך ששום גוש לא מצליח לגבש קואליציה בעלת רוב. במצב כזה אפשר להקדים את הבחירות או להרכיב ממשלת אחדות. כיוון שמערכות בחירות תכופות עלולות לערער את יציבות המשטר, משתפים שני הגושים פעולה עד למועד הרגיל של הבחירות. דגם זה של ממשלה נחשב בעייתי משתי סיבות: קוטנה של האופוזיציה עלול לפגוע בביקורת על פעילות הממשלה היריבות האידאולוגית עלול להקשות על גיבוש מדיניות ערך מורחב – ממשלת אחדות לאומית (ישראל) בישראל, ממשלות אחדות לאומית כללו נציגים משתי המפלגות הגדולות, מפלגת העבודה לגלגוליה השונים והליכוד לגלגוליו. ממשלת חילופים ממשלות אחדות לאומית בישראל ובעולם, "פרלמנט" 18, 20 באוגוסט 1997 ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
לגולאס

לגולאס הוא דמות בדיונית, מעולם הפנטזיה של ג'ון רונלד רעואל טולקין. לגולאס הוא עלף ובן למשפחת אצולה. לגולאס מופיע לראשונה בשר הטבעות כאשר אלרונד מזמן מועצה מנציגי כל הגזעים לדון בענייני סאורון, לגולאס מצטרף לפרודו בגינס, אחיינו של בילבו בגינס - גיבור הספר "ההוביט" - ואל נציגים ממספר גזעים דמויי אנוש נוספים, למסע להשמדת הטבעת של סאורון - הטבעת האחת. במהלך העלילה חל תהליך של התקרבות והתיידדות בין גימלי הגמד ללגולאס העלף. בין הגמדאים והעלפים שררה איבה בת אלפי שנים, שנולדה בעקבות סירובו של תינגול לתת סילמריל לגמדים. האלפים ראו בגמדים יצורים גסים, חמדנים וחסרי חן ואילו הגמדים ראו בעלפים סנובים יהירים שלעולם לא יוכלו להעריך גמדאים ואת מה שגמדאים אוהבים. תהליך זה מתבטא בידידות ובשבירת דעות קדומות - כאשר גימלי מראה ללגולאס שהוא אינו מה שחשב בנוגע לגמדאים. לאורך הסיפור מוכיח עצמו לגולאס כבן לוויה חשוב ומועיל, וכן כלוחם אמיץ, מוכשר ויעיל. עקב היותו עלף, ראייתו של לגולאס חדה ביותר, והוא אומן בשימוש בחץ וקשת. הוא מצויד בפגיון מעשה חרשי האלפים, בקשת ובאשפת חיצים. לגולאס נועל סנדלים קלים שמגבירים את מהירותו. בסרטי ההוביט ושר הטבעות של פיטר ג'קסון, השחקן הבריטי אורלנדו בלום מגלם את לגולאס האלף. יער-אופל מדיה וקבצים בנושא לגולאס בוויקישיתוף לגולאס באנציקלופדיה של ארדה
מדד מחירי דירות בבעלות הדיירים

מדד מחירי הדירות הוא מדד מחירים, המחושב בטכניקות סטטיסטיות ומשתנה מזמן לזמן, אשר מיועד למדוד את השתנות מחירי הדירות בישראל. בסיס המדד נקבע לפי מחיר הדירות הממוצע בשנת 1993. מבחינה מעשית, חשיבות המדד בכך שניתן להצמיד מחירים נקובים, למדד זה, כגון בחוזים. המדד (בדומה למדדים האחרים) מוצג בנקודות המבטאות את היחס של רמת המחירים לרמה שנקבעה בתקופה מוגדרת (הקרויה "תקופת הבסיס") שבה רמת המחירים היא 100 נקודות. בכל תקופה נמדדת רמת המחירים הממוצעת ומחולקת לרמת המחירים בתקופת הבסיס ומוצגת בנקודות השקולות לאחוזים המתקבלים בחלוקה זו ולא בערכים כספיים מוחלטים. המדד מחושב על סמך נתוני המערכת הממוחשבת כרמ"ן (כרטסת מחירי נדל"ן) בשיטה ההדונית (המקובלת במרבית המדינות המתקדמות בעולם) המתגברת על בעיית שינוי האיכות המאפיינת מוצרים הטרוגניים במאפייניהם. המדד כולל דירות חדשות ודירות יד-שנייה. המדגם המשמש לקביעת המדד הוא העסקאות שבוצעו ב-67 יישובים עירוניים ב-9 אזורים גאוגרפיים: ירושלים, תל אביב, חיפה, גוש דן, מרכז, דרום, שרון, צפון וקריות. המדגם אינו כולל דירות שנבנו בבניה עצמית וקבוצות רכישה. בשונה ממדדי מחירים אחרים המתפרסמים על ידי הלשכה המרכזית לסטטיסטיקה, נתוני הבסיס לחישוב המדד אינם נאספים על ידי עובדי הלמ"ס, אלא מתבססים על דיווחי המוכרים לרשות המיסים. מסיבה זו, המדד המפורסם לגבי התקופה האחרונה ולפעמים גם לתקופה הקודמת לה, הם ארעיים וצפויים להשתנות לאחר קבלת מלוא בנתונים שדווחו לרשויות המס. נתונים אלה מדווחים על ידי המוכרים על פי החוק בטווח של 50 ימים ממועד החוזה. המדד הוא דו חודשי והוא אינו רכיב במדד המחירים לצרכן אלא מהווה תוצר סטטיסטי חשוב נפרד. המחירים והשינויים נמדדים בשקלים חדשים. המדד הושפע בעבר מהתנודתיות בשער החליפין של הדולר האמריקאי. כיום, כתוצאה מהעובדה שמחירי הדירות נקובים בשקלים השפעת שע"ח של הדולר הפכה לזניחה. מספר משכורות נדרשות לרכישת דירה מדד מחירי דירות בבעלות הדיירים, מתוך אתר הלשכה המרכזית לסטטיסטיקה דורון סייג, מדידת השינויים במחירי הדירות לפי אזור ואמידת הגמישות של מאפייני הדירה והסביבה, מתוך אתר הלשכה המרכזית לסטטיסטיקה מערכת כרמ"ן, אתר רשות המיסים
אטו

האם התכוונתם ל... אטו – תחילית במערכת היחידות הבין-לאומית אטו (אי) – אי בדרום מערב אלסקה אישים: ג'וניור אטו – כדורסלן קונגולזי סמואל אטו – כדורגלן קמרוני רומאריק אטו – כדורגלן קונגולזי איטו
פיקו

האם התכוונתם ל... גאוגרפיה: ארגנטינה חנרל פיקו – עיר בפרובינציית לה פמפה פיקו טרונקדו – עיירה בפרובינציית סנטה קרוס ארצות הברית שדרות פיקו (אנ') – רחוב ראשי בלוס אנג'לס; קרוי על שמו של פיו פיקו ברזיל פיקו דה נבלינה (אנ') – הר שגובהו כ-2,994 מ', הגבוה בהרי ברזיל (לחצו לצפייה בתמונה ) פיקו פרנה (אנ') – ההר הגבוה באזור הדרומי של ברזיל (אנ') בכלל ובמדינת פרנה בפרט (לחצו לצפייה בתמונה ) כף ורדה פיקו דו פוגו – הר געש שכבתי פעיל באי פוגו מקסיקו פיקו דה אוריסאבה (אנ') – הר געש שגובהו 5,636 מ', הנחשב לגבוה בהרי מקסיקו (לחצו לצפייה בתמונה ) ספרד "פיקו דל טיידה" – שמו הספרדי של הר טיידה, הגבוה בהרי ספרד פורטוגל פיקו (אי) – אי באיים האזוריים פיקו (הר געש) – הר געש באי פיקו; הגבוה בהרי פורטוגל פיקו דה וארה (אנ') – הנקודה הגבוהה ביותר באי סאו מיגל הירח מונס פיקו (אנ') – אחד מהרי הירח בים הגשמים (לחצו לצפייה בתמונה, מונס פיקו באמצע ); כונה בשם זה על ידי האסטרונום הגרמני יוהאן הירונימוס שרוטר (אנ') על שם "פיקו פון טנריף", אחד משמותיו של טיידה במאה ה-18 אישים: פיו פיקו (אנ') – המושל המקסיקני האחרון של אלטה קליפורניה (אנ') שארל פרנסואה ז'ורז'-פיקו – דיפלומט צרפתי בביירות, שחתם בתקופת מלחמת העולם הראשונה, ביחד עם דיפלומט בריטי מארק סייקס, על הסכם סייקס–פיקו ג'ודי פיקו – סופרת אמריקאית-יהודיה ג'ובאני פיקו דלה מירנדולה – הומניסט ופילוסוף איטלקי מקסימיליאן פרטר-פיקו – מפקד בכיר בוורמאכט דמויות פיקטיביות: "פיקו" – דמות בבוקו נו פיקו, סדרת אנימת הנטאי מסוג שוטאקון אחר: הסכם סייקס–פיקו – הסכם סודי בין צרפת לבריטניה ב-1916 לקביעת אזורי השפעה בשטחי האימפריה העות'מאנית לאחר סיומה של מלחמת העולם הראשונה פיקו (תחילית) – תחילית המסמנת הכפלה ב-10−12 פיקו-שנייה
מילי

האם התכוונתם ל... מילי – תחילית עשרונית המשמשת במערכת היחידות הבינלאומית, ומציינת הכפלה באלפית, כלומר ב-0.001 מילי (אטול) – אחד האטולים של איי מרשל שבאוקיינוס השקט מארק מילי – גנרל אמריקאי, המשמש כראש מטה צבא ארצות הברית מילי (כלבה) – חיית מחמד של נשיא ארצות הברית ג'ורג' הרברט ווקר בוש ואשתו ברברה אישים ששמם הפרטי הוא מילי מיל
אוטו

האם התכוונתם ל... אוטו (קיצור של אוטומוביל) – מכונית, כלי רכב מנועי "מחזור אוטו" (Otto cycle) – כינוי למחזור ארבע פעימות על שם ניקולאוס אוטו (להלן) אוטו (חברה) (אנ') (Auto, לשעבר Kristiania) – סוכנות רכב נורווגית אוטו (מגזין) – מגזין רכב ישראלי המתפרסם מדי חודש משנת 1986 ששם משפחתם אוטו (Otto, שם משפחה גרמני נפוץ) ניקולאוס אוטו (Otto;‏ 1832–1891) – ממציא גרמני, הראשון שבנה מנוע ארבע פעימות רודולף אוטו (Otto;‏ 1869–1937) – פילוסוף, חוקר מדע הדתות ותאולוג גרמני המוכרים בשם אוטו/אותו אוטו הראשון, קיסר האימפריה הרומית הקדושה (Otto;‏ 912–973) אוטו השני, קיסר האימפריה הרומית הקדושה (Otto; גם "אוטו האדום" (רופוס); 955–983) אוטו הרביעי, קיסר האימפריה הרומית הקדושה (Otto;‏ 1175–1218) – היה גם מלך גרמניה אותו (Otho, מַרְקוּס סַלְבִיוּס אוֹתוֹ; 32–69) – קיסר רומא אותון, מלך יוון (Όθων;‏ 1815–1867) – מלכהּ הראשון של יוון המודרנית אוּטוּ (Utu) – שם נוסף לשָׁמָשׁ (אל) (אנ'), אל השמש המסופוטמי, ראו מיתולוגיה מסופוטמית אטו (תחילית) אישים ששמם הפרטי הוא אוטו
רוברט וייטהיל-בשן

רוברט וייטהיל-בשן (באנגלית: Robert Whitehill; נולד ב-11 בינואר 1947) הוא משורר יהודי-אמריקאי הכותב בעברית ומתרגם מעברית לאנגלית. רוברט וייטהיל-בשן, גם מוכר בשם Samuel Whitehill, שחקן קולנוע אמריקאי, נולד במדינת קרוליינה הצפונית, בארצות הברית. הוא גדל והתחנך בעיר להבוק שבטקסס. מגיל חמש עשרה נטה ליבו לציונות ולישראל, והוא התמסר ללימוד הלשון העברית, כשהוא נעזר בתקליטים ובספרי לימוד. רוברט וייטהיל השלים לימודיו באוניברסיטה הטכנולוגית של טקסס. בשנת 1968, כשהיה בן עשרים ואחת, ביקר לראשונה בישראל. כששב מהארץ סיים תואר ראשון במשפטים באוניברסיטת טקסס באוסטין ותואר נוסף בספרות אנגלית. בשנות השבעים החל לפרסם את שיריו העבריים הראשונים, ויצר קשרים עם הסופר אהרן מגד, שכתב על שירתו בעיתון דבר. רוברט וייטהיל תרגם לאנגלית מיצירותיו של מגד. הוא עבר עם משפחתו לפוטומק, מרילנד, עסק במלאכות שונות, וחדל מכתיבת שירים ופרסומם. במשך קרוב לעשרים שנה שתק רוברט וייטהיל-בשן "שתיקה ספרותית". לאחרונה שב לכתוב שירה עברית, ואף הוציא לאור ספר שירים חדש. הוא כונה על ידי מבקרים גם בתואר "המוהיקני העברי האחרון באמריקה". בביקורת הספרותית על ספריו נאמר, בין השאר, שהוא מביא אל השירה העברית קול נאמן ייחודי ומפתיע - אך מתעתע כמעט, בשל הזרות הבלתי ישראלית שלו. ובכל זאת - עברי עד אחרון עיצוריו. רוברט וייטהיל-בשן הוא מאחרוני המשוררים העבריים באמריקה, ואולי אפילו האחרון שבהם. רוברט וייטהיל-בשן הוא גם מתרגם, ותרגם לאנגלית מספריו של הסופר אהרן מגד, ומסיפוריו של יצחק בן-נר. בִּיתוּק בְּתוּלִין נִשְׁפְּכוּ הַבְּתוּלִין בַּדְיוּנוֹת. דָמָם הַמֻדְלָק דִגְדֵג בִּתְעָלוֹת הַחוֹל וְחָרַךְ אֶת הַשַׁבְּלוּלִים. וְהַמְבַצְעִים נֶעֱלמוּ, כָּךְ זֶה נִרְאֶה, זְמַן קְצָת לְאַחַר מַעֲשֶׂה, לְמָקוֹם בִּלְתִי נָקוּב, וְאַנְשֵׁי מִשְׁטֶרֶת הַצְנִיעוּת הָיוּ אוֹ תְמִימִים אוֹ אוֹהֲבֵי שֹׁחַד וְרוֹדְפֵי שַׁלְמוֹנִים, כִּי לֹא חָקְרוּ בַּדָבָר בָּרְצִינוּת הַמְצֻפָּה מִמִקְצוֹעָנִים. סטפס בְחורים שחורים, הוצאת הקיבוץ המאוחד, בני גרק, 2014. אחרי השתיקה, הוצאת כרמל, ירושלים, 2007. אפס מקום, דביר, תל אביב, 1981. עורבים חומים, עקד, תל אביב, 1976. מקום אחר : אנשים, על המשורר העברי רוברט וייטהיל, מאת אהרן מגד, נדפס בדבר, מרס 1981. ויטהיל, רוברט: "אפס מקום", מאת אלכס זהבי, נדפס בתוך Modern Hebrew Literature 7, 1-2 (1981-1982) 86-92 מדיה וקבצים בנושא רוברט וייטהיל-בשן בוויקישיתוף אמיר בקר, שיר מזקין אנדר מיי סקין, ביקורת על "סטפס בחורים שחורים", הארץ, 7 במרץ 2014 רוברט וייטהיל-בשן, ב"לקסיקון הספרות העברית החדשה" רוברט וייטהיל־בשן, לשבור את השיא שהציב טשרניחובסקי, באתר הארץ, 11 בינואר 2013 כמה שירים של רוברט וייטהיל באתר קשתות של כתב העת קשת החדשה שירים נוספים של רוברט וייטהיל באתר איגוד הסופרים על ספרו של וייטהיל באתר "טקסט" רוברט וייטהיל-בשן, אני ציוני ואני משוגע, באתר הארץ, 28 במאי 2010 רוברט וייטהיל-בשן באנתולוגיה מקוונת לשירה עברית, באתר של נילי דגן רוברט וייטהיל-בשן, שיר: קינוח, באתר הארץ, 5 באוקטובר 2020 רוברט וייטהיל-בשן (1947-), דף שער בספרייה הלאומית רוברט וייטהיל-בשן, בלקסיקון הספרות העברית החדשה
איגוד הסחר החופשי האירופי

איגוד הסחר החופשי האירופי (במקור: European Free Trade Association; בקיצור: EFTA) הוקם ב-3 במאי 1960 כאפשרות תחליפית עבור מדינות אירופיות שלא רצו או לא הורשו להצטרף אל הקהילה הכלכלית האירופית, שהפכה בהמשך לאיחוד האירופי. אמנת EFTA נחתמה ב-4 בינואר 1960 בסטוקהולם על ידי שבע מדינות, אך כיום חברות באיגוד רק איסלנד, נורווגיה, שווייץ וליכטנשטיין. עקב כך היה צריך להחליף את "אמנת סטוקהולם" ב"אמנת ואדוץ". האמנה מבטיחה חופש סחר בין המדינות החברות. שלוש ממדינות EFTA הן חלק מהשוק הפנימי של האיחוד האירופי באמצעות הסכם סחר הקרוי "האזור הכלכלי האירופי" (European Economic Area - EEA), שהוקם ב-1994. המדינה הרביעית, שווייץ, החליטה לבסס את קשריה עם האיחוד האירופי באמצעות הסכמים דו-כיווניים. בנוסף לכך מדינות EFTA ביססו קשרי סחר חופשי עם מספר מדינות מחוץ לאירופה. את האיגוד ייסדו בריטניה, דנמרק, נורווגיה, שוודיה, אוסטריה, שווייץ, ופורטוגל. פינלנד הפכה לחברה נספחת ב-1961 ולאחר מכן לחברה מלאה, ואיסלנד הצטרפה ב-1970. הממלכה המאוחדת ודנמרק הצטרפו אל הקהילה הכלכלית האירופית ב-1973 ביחד עם אירלנד, והפקיעו את חברותן ב-EFTA. פורטוגל עזבה את האיגוד ב-1986. ליכטנשטיין הפכה לחברה ב-1991; קודם לכן היו האינטרסים שלה באיגוד מיוצגים על ידי שווייץ. ב-1995 עזבו גם אוסטריה, שוודיה ופינלנד שהצטרפו אל האיחוד האירופי. EFTA נשלטת בידי מועצת EFTA וענייניה מנוהלים בידי מזכירות EFTA שמקום מושבה בז'נבה. בנוסף לכך, בהתאם להסכם EEA מ-1992 נוצרו שני מוסדות נוספים, סמכות המעקב של EFTA שמקום מושבה בבריסל, ובית הדין של EFTA היושב בלוקסמבורג, המסדירים את פעולות חברות EFTA בהקשר להתחייבויותיהן כלפי האזור הכלכלי האירופי. שווייץ, שאינה חברה ב-EEA אינה משתתפת במוסדות אלו. מדיה וקבצים בנושא איגוד הסחר החופשי האירופי בוויקישיתוף אתר האינטרנט הרשמי של איגוד הסחר החופשי האירופי (באנגלית) איגוד הסחר החופשי האירופי, באתר אנציקלופדיה בריטניקה (באנגלית) EFTA האתר הרשמי של מזכירות ה-EFTA היסטוריה מפורטת של ה-EFTA איגוד הסחר החופשי האירופי, ברשת החברתית פייסבוק איגוד הסחר החופשי האירופי, ברשת החברתית אקס (טוויטר) איגוד הסחר החופשי האירופי, ברשת החברתית LinkedIn
האזור הכלכלי האירופי

האזור הכלכלי האירופי (European Economic Area - EEA) הוא כינוי למסגרת סחר שנוצרה ב-1 בינואר 1994 בעקבות הסכם בין איגוד הסחר החופשי האירופי (EFTA) ובין האיחוד האירופי. מטרתו הייתה לאפשר למדינות EFTA להשתתף במסגרות הסחר האירופיות מבלי להצטרף לאיחוד. אזרחיה של שווייץ בחרו שלא להצטרף ל-EEA לאחר משאל עם, כפי שמחייבת חוקתם. השווייצרים מקיימים את קשרי הסחר שלהם עם האיחוד האירופי על סמך הסכמים בילטרליים, בעלי תוכן שונה מאלו שבין ה-EEA והאיחוד. בפועל, שווייץ מקיימת עם המדינות החברות ב-EEA סחר ותנועה חופשית כחלק מה-EFTA. כיום חברי ה-EEA הן שלוש מדינות EFTA הנותרות - איסלנד, נורווגיה וליכטנשטיין, ו-27 מדינות האיחוד האירופי. האזור הכלכלי האירופאי מבוסס על ארבע חירויות: תנועה חופשית של סחורות, אנשים, שירותים והון בין המדינות השותפות. מדינות שהן חלק מהאזור הכלכלי האירופאי, אך אינן חברות באיחוד, נהנות גם הן מסחר חופשי עם חברי האיחוד האירופי. עם זאת, מדינות אלו אינן צריכות לאמץ את החקיקה האירופית כמו כל חברות האיחוד, אך גם אין להן כל השפעה על מדיניות האיחוד. עם זאת, מדינות אלו הסכימו לחקיקה פנימית המבוססת על חוקי האיחוד בכל הנוגע למדיניות סוציאלית, הגנת הצרכן, איכות הסביבה, דיני חברות וסטטיסטיקה. ועדה משותפת המורכבת מנציגי מדינות איגוד הסחר החופשי האירופאי (EFTA) החברות ב-EEA ומנציגי מדינות האיחוד, עוסקת בהרחבת חקיקת האיחוד האירופאי למדינות איגוד הסחר החופשי החברות ב-EEA. מועצת האזור הכלכלי האירופאי נפגשת פעמיים בשנה כדי להסדיר את היחסים בין המדינות החברות בה. במקום להקים מוסדות כוללים לאזור הכלכלי האירופאי, עוסקת "סמכות המעקב" של ה-EFTA ובית הדין של ה-EFTA בבדיקת התאמת מדיניות חברות EFTA החברות ב-EEA להסכמי ה-EEA השונים. כלכלת האיחוד האירופי תקציב האיחוד האירופי מרקוסור מדיה וקבצים בנושא האזור הכלכלי האירופי בוויקישיתוף ענבר שץ, איחוד כלכלי באירופה, פרלמנט גיליון 62, אתר המכון הישראלי לדמוקרטיה
NBA Live

NBA Live היא סדרה של משחקי וידאו מתוצרת EA Sports, העוסקים באימון ושליטה בקבוצת כדורסל מליגת ה-NBA. גרסה חדשה של המשחק הייתה מופצת מדי שנה בספטמבר או באוקטובר, והגרסה העדכנית ביותר של משחק זה היא NBA Live 2018. המשחק הופץ עד גרסת 2009 בגרסאות המתאימות למחשב אישי (PC) ועד 2019 היה מופץ לקונסולות משחקים מתוצרת נינטנדו, סוני (פלייסטיישן) ומיקרוסופט (Xbox). החל מסוף שנות ה-2000, מכירות NBA Live ירדו בהשוואה למתחרה העיקרית שלהם, סדרת ה-NBA 2K של 2K. המשחק האחרון ששוחרר עד כה היה NBA Live 19. נכון לשנת 2023, ההוצאה של המשחק הפסיקה,ולא היה אישור רשמי של EA אם הסדרה תמשיך. NBA 2K אתר האינטרנט הרשמי של NBA Live "EA Sports Cancels NBA Live 13". Kotaku. 27 בספטמבר 2012. נבדק ב-27 בספטמבר 2012. {{cite web}}: (עזרה) "NBA Live 20 canceled as EA Sports looks to next-gen consoles". Polygon. 14 בנובמבר 2019. נבדק ב-14 בנובמבר 2019. {{cite web}}: (עזרה) ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.